《客至》
宋代·张九成

客有叩门者，冠剑何巍巍。
登堂各就坐，酬答好言词。
中席客轩各，扬袂论是非。
纷纷乱我耳，扰扰败人思。
主人默无语，仰看孤鸿飞。
须臾进盘馔，劝客酒一卮。
谓言西山好，爽气入吾扉。
客思亦沈寂，炉熏自霏霏。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。